Elandré terug op Afrikaanse Top-20Elandré. (Foto: Facebook) Elandré, die sanger met die diep stem wat goue status met sy debuutalbum, Kleindorp-dromer, behaal het, is vandeesweek weer terug op die radiospeellyste met sy splinternuwe enkelsnit, “Vuur op die water”. Die snit, wat vandeesweek die Maroela Media Afrikaanse Top-20 betree op nommer 16, sal op Elandré se jongste album, getiteld Boomhuis, te hoor wees. Boomhuis sal na verwagting einde April beskikbaar wees. In die jongste Top-20 is daar vyf snitte wat styg, sewe wat daal, sewe wat onveranderd bly en een nuwe snit wat die treffersparade betree. Jo Black behou die week se nommer een-posisie met “Voel jy die genade”.